open-index/open-wikipedia-markdown huggingface dataset:
Gereformeerde kerk Empangeni

duimnael|links|160px|Ds. P.B. de Klerk, leraar van 1966 tot 1974 (in kombinasie).

Die **Gereformeerde kerk Empangeni** is, soos die naam aandui, ’n gemeente van die Gereformeerde Kerke in Suid-Afrika op die KwaZulu-Natalse dorp Empangeni, maar dit sluit ook omliggende dorpe soos Mtubatuba, Eshowe, Melmoth, Richardsbaai en St. Lucia in.

’n Klein groepie lidmate in Zoeloeland het met visie en die ywer om dit ’n werklikheid te maak reeds in 1950 ’n erf op Empangeni gekoop met die oog daarop om later ’n kerkgebou op te rig. Met die afstigting van die Gereformeerde kerk Empangeni van Noord-Durban in 1958, het die lidmate dadelik ’n boukommissie in die lewe geroep. Nadat verskeie planne oorweeg is, het die kommissie besef hulle sou vir eers met net ’n saal tevrede moes wees. In 1968 is die argitek Carl Mouton, van die firma Boogertman, Brink & Mouton, se dienste bekom. Hy het ’n ontwerp voorgelê wat dit moontlik sou maak om die saal, konsistorie en toilette te bekostig en boonop ’n deel van die kerk (met net vyf banke) te bou, wat later maklik vergroot sou kon word. Die bouaannemer was Tienie van Staden.

Empangeni het einde 1997 276 belydende lidmate gehad, maar teen einde 2014 het dit afgeneem tot 122. Die NG Kerk het min of meer agt gemeentes, saamgetrek in die Ring van Melmoth, in die gebied wat ooreenstem met dié van die Gereformeerde kerk Empangeni. Dié ring het einde 2014 3&nbsp;838 belydende lidmate gehad, vergeleke met 5&nbsp;264 einde 2001. Die Hervormde kerk het op 21 Junie 1968 ’n gemeente Empangeni gestig, wat einde 2014 127 belydende lede gehad het. Die Hervormde gemeente Richardsbaai is op 15 Januarie 1978 gestig. Dié gemeente het einde 2014 381 belydende lede gehad.

Tydens die samesmelting van die Klassisse KwaZulu-Natal-Suid en -Noord het die gemeente op 12 Maart 2024 deel geword van die nuwe klassis.

## Predikante 
# Van der Walt, Pieter Gert Lodewyk, 1959–1965 (in kombinasie met Noord-Durban)
# De Klerk, Pieter Bouman, 1966–1974 (in kombinasie met Noord-Durban)
# Maré, Roelof, 1974–1977
# Lotter, dr. George Adrian, 1978–1983
# Kruger, Izak Jacobus Vorster, 1983–1986
# Du Preez, Jan Adriaan, 2008–2009 
# Steyn, Karel Petrus, 2010–2012
# Van der Walt, Johann George, 2013 – 2021
# Coetzee, Hermanus Jacobus, 31 Augustus 2024 - hede

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Venter, ds. A.A. (hoofred.) 1958. *Almanak van die Gereformeerde Kerk in Suid-Afrika vir die jaar 1959*. Potchefstroom: Administratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.
Gereformeerde kerk Suidkus

[duimnael|links|295px|Die Gereformeerde kerk Suidkus, [Port Shepstone.]] 

duimnael|regs|170px|Ds. Dirk Wijnbeek, Margate (Suidkus) se leraar van 1975 tot 1977.

[duimnael|regs|170px|Ds. P.J. de Klerk, wat sy emeritaat in 1968 in die [Gereformeerde kerk Durban aanvaar het, was emeritus-predikant van Suidkus van 1979 tot 1982.]]

Die **Gereformeerde kerk Suidkus** is ’n gemeente van die Gereformeerde Kerke in Suid-Afrika op Port Shepstone aan die suidkus van KwaZulu-Natal. Dit sluit ook onder meer Margate, Port Edward, Hibberdene, Ramsgate en Uvongo in, met ander woorde die hele suidkus suid van Scottburgh tot aan die Oos-Kaapse grens.

## Ontstaan 
Die gemeente is op 2 Julie 1972 as die Gereformeerde kerk Margate gestig. Aanvanklik is eredienste in Margate se stadsaal gehou, maar 11 jaar later het die kerkraad die ou kerkgebou van die NG kerk op Port Shepstone gekoop nadat dit vir die NG gemeente Port Shepstone te klein geword en ’n nuwe kerkkompleks in 1983 in gebruik geneem is. 

## Huidige kerk 
Op 14 November 1981 (waarskynlik 1983) is die kerkgebou op die hoek van Bazley- en Colleystraat, Port Shepstone, in gebruik geneem en die hoeksteen onthul. Twee jaar later kon die gemeente ook ’n kerksaal bou, wat in Mei 1983 (waarskynlik 1985) in gebruik geneem is. Met die verhuising na Port Shepstone het die gemeente se naam Suidkus geword. Einde 1997 het Suidkus 248 belydende en 58 dooplidmate gehad, maar einde 2014 was dit onderskeidelik 154 en 16.

## Predikante 
# Van der Walt, dr. Andries Gustaaf Petrus, 1974 (word in dieselfde jaar 'n dosent aan die PU vir CHO)
# Wijnbeek, Dirk Hendrik Petrus, 1975–1977
# De Klerk, Petrus Jacobus, 1979–1982 (emeritus-predikant)
# Meyer, Ernst Walter, 1982–1985 (emeritus-predikant)
# Postma, Dirk Jan van Rooy, 1986–1991 (verlaat die bediening) 
# Coetzee, Petrus Albertus, 1992–2003
# Venter, Jan Daniël Philippus, 2003–2008 
# Schutte, Hermanus Gerhardus, 2009 – hede

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Venter, ds. A.A. (hoofred.) 1957. *Almanak van die Gereformeerde Kerk in Suid-Afrika vir die jaar 1958*. Potchefstroom: Administratiewe Buro.
*  Venter, ds. A.A. (hoofred.) 1958. *Almanak van die Gereformeerde Kerk in Suid-Afrika vir die jaar 1959*. Potchefstroom: Administratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.

## Verwysings 
## Eksterne skakels 
*  Die Gereformeerde kerk Suidkus, hoek van Bazley- en Colleystraat, Port Shepstone, soos te sien op Google Maps. URL besoek op 29 November 2015.
Pelates

**Pelates** is 'n genus van straalvinnige visse in die familie van doringvisse (*Terapontidae*).

duimnael|links|Skets van 'n trompetter.

## Spesies 
Die genus omvat drie spesies:
* *Pelates octolineatus* (Jenyns, 1840)
* Trompetter (*Pelates quadrilineatus)* (Bloch, 1790)
* *Pelates qinglanensis* (Sun, 1991)

## Verwysings
Boesmansrivier (dubbelsinnig)

**Boesmansrivier** kan na een van die volgende verwys:

# Boesmansrivier (spruit in Oos-Kaap, lat -33,20, long 23,52), 
# Boesmansrivier (spruit in Oos-Kaap, lat -33,10, long 25,25), 
# Boesmansrivier (spruit in Oos-Kaap, lat -32,89, long 23,22), 
# Boesmansrivier (spruit in Wes-Kaap, lat -32,68, long 21,87), 
# Boesmanspruit (Watervalrivier, Mpumalanga), 
# Boesmansrivier (spruit in Oos-Kaap, lat -32,08, long 25,04), 
# Boesmansrivier (spruit in Noord-Kaap, lat -29,86, long 20,51), 
# Boesmansrivier (Wes-Kaap, lat -33,96, long 20,04), 
# Boesmansrivier (Oos-Kaap, lat -33,70, long 26,66), 
# Boesmansrivier (Oos-Kaap, lat -33,70, long 23,97), 
# Boesmansrivier (Wes-Kaap, lat -33,42, long 22,25), 
# Boesmansrivier (KwaZulu-Natal, lat -29,87, long 29,27), 
# Boesmansrivier (KwaZulu-Natal, lat -29,08, long 29,81), 
# Boesmansrivier (Noord-Kaap, lat -28,90, long 20,66), 
# Boesmansrivier (KwaZulu-Natal, lat -28,76, long 30,19), 
# Boesmansrivier (spruit in Noord-Kaap, lat -31,24, long 19,85), 
# Boesmansrivier (Wes-Kaap, lat -34,61, long 19,46), 
# Boesmansrivier (Wes-Kaap, lat -32,84, long 18,57), 

## Sien ook 
* Boesmansriviermond, dorp en strandoord by die mond van die Boesmansrivier in die Oos-Kaap.
* Boesmanspruit (Watervalrivier, Mpumalanga), spruit wat suid van Secunda ontspring.
* Boesmanspruit (Carolina), spruit in Mpumalanga.
Boesmanspruit (Watervalrivier, Mpumalanga)

::*Vir ander spruite met dieselfde naam, sien die dubbelsinnigheidsbladsy by Boesmanspruit.*

**Boesmanspruit** is 'n spruit wat suid van Secunda in Mpumalanga, Suid-Afrika ontspring. Dit vloei in 'n suidwestelike rigting tot dit by die Watervalrivier aansluit.

Die Watervalrivier sluit by die Vaalrivier en daarna by die Oranjerivier aan, waarna dit in die Atlantiese Oseaan uitmond.

## Eksterne skakel 
* Google-kaart van die Boesmanspruit se monding by Geonames.org (cc-by)
Boesmansrivier (KwaZulu-Natal, lat -28,76, long 30,19)

Die **Boesmansrivier** is 'n rivier in KwaZulu-Natal, Suid-Afrika en 'n sytak van die Tugelarivier.

Die rivier ontspring in die Drakensberge en vloei van daar in 'n oos na noordoostelike rigting. Die boonste opvanggebied is in die Giant's Castle-wildreservaat, noord van die Giant's Castle-bergpiek. Dit voed die Wagendriftdam, waarna dit verby die dorp Estcourt vloei, om naby die dorp Weenen by die Tugelarivier aan te sluit.

Die sytakke van die rivier is die Klein-Boesmansrivier (wat by Estcourt in die Boesmansrivier invloei), Rensburgspruit en die Mngwenya-rivier. Die Wagendriftdam naby Estcourt is die rivier se grootste reservoir.
Talle digbevolkte landelike dorpe, verskeie wat deur die Hlubi-stam bewoon word, word in die boonste opvanggebied van die rivier aangetref. Die rivier word deur die Bloukransrivier in die noorde en die Mooirivier in die suide begrens.

## Eksterne skakel 
* Google-kaart van die Natalse Boesmansrivier se monding by Geonames.org (cc-by)

## Verwysings
Inselberg

[duimnael|'n Koppie in die [Serengeti, Tanzanië.]]

'n **Inselberg** of **eilandberg** is 'n geïsoleerde rotsheuwel of klein berg wat skielik uit 'n effens skuins of nagenoeg gelyk vlakte oprys.

In Suider- en Suidsentraal-Afrika staan inselberge van graniet as **koppies** bekend. Die woord is aan die ooreenstemmende Nederlandse woord, *kopje*, ontleen en word ook in Engelse tekste aangetref.

Die term *inselberg* is uit Duits afkomstig en beteken "eilandberg". Die woord is oorspronklik deur die geoloog Wilhelm Bornhardt (1864–1946) in 1900 bedink om die talle kenmerkende koppies in Suider-Afrika te beskryf.

## Sien ook 
* Kranskop (koppie)
* Soutkop

## Verwysings 
## Eksterne skakels 
*
Baardskeerder-spinnekop

Die **baardskeerder-spinnekoppe** (*Solifugae*) is 'n orde van geleedpotige, spinnekopagtige (*Arachnida*) diere, wat ook onder andere haarskeerders, jagspinnekoppe en rooiromanne genoem word. Hulle is egter nie regte spinnekoppe nie. Die orde omvat meer as 1&nbsp;000 spesies in ongeveer 153 genera.

Die diertjies kom in warm, droë en by voorkeur woestynagtige gebiede voor, op alle kontinente behalwe Australië en Antarktika. Hulle word veral in Noord-Afrika en die Midde-Ooste aangetref. Hulle vreet termiete, sprinkane, allerlei insekte, maar ook klein knaagdiere, akkedisse, slange en voëltjies.

Die grootste spesies word (met pote ingesluit) 12–15&nbsp;cm groot. Hulle het 'n geniepsige byt, maar is normaalweg nie gevaarlik vir mense nie. Hulle hardloop soms agter mens se skaduwee aan, wat die indruk skep dat hulle jou jaag.

duimnael|links|'n Mannetjie naby Uniondale in die Wes-Kaap.

Baardskeerdersbos in die Rooi-Strandveld van die Overberg in die Wes-Kaap is waarskynlik na hierdie diere genoem.

Die kaaktasters lyk soos die ledemate, maar daar is 'n klewerige gedeelte aan die voorpunt, wat gebruik word om die prooi mee te vang. Hulle is aktiewe roofdiere en hul dieet kan selfs klein gewerweldes insluit.

Die prooi word met behulp van die kaaktasters gevang en dan met die kloukake doodgedruk en stukkend geskeur. Hulle oë is goed ontwikkel en daar is slegs twee aanwesig, terwyl die hele liggaam met tashare bedek is.

Gaswisseling geskied deur 'n goed ontwikkelde stel tragea. Paring geskied wanneer die mannetjie die wyfie bespring en dan in 'n passiewe toestand teen die grond vasdruk. Die kloukake word gebruik om die sperma na die wyfie se geslagsopening te bring.

## Verwysings 
## Bron 
* Wêreldspektrum, 1982, , volume 26, bl. 97
Blougrys

**Blougrys** is 'n medium blouerige grys kleur. 'n Ander naam vir die kleur in Engels is *livid*; afgelei van die Latynse kleurterm *lividus*, wat verwys na 'n "dowwe loodblou" kleur.

## Verwysings
Boom van Samespreking

Die **Boom van Samespreking** (ook bekend as die “Boom van Sameswering”

Die groot simmetriese boom, is ongeveer 400&nbsp;m reg wes van die woning geleë. Hier het die President ook dikwels persoonlike rus en vrede gaan soek.

Die boom is in 1950 tot gedenkwaardigheid verklaar.

## Bibliografie 
* Oberholster, J.J.: Die historiese monumente van Suid-Afrika. Kaapstad: Kultuurstigting Rembrandt van Rijn vir die Raad vir Nasionale Gedenkwaardighede, 1972. 
* van Tonder, J.J.: Historiese bome. Radiopraatjies en 50 foto's. Krugersdorp, 1976.
* NALN. 1989. Onze Rust. In *Afrikanerbakens*, Aucklandpark: FAK, pp.&nbsp;92–93.

## Verwysings
Arthur Griffith

**Arthur Griffith** (Iers: *Art Ó Gríobhtha*; 31 Maart 1872 – 12 Augustus 1922) was 'n Ierse politikus en skrywer. Hy was die stigter van die politieke party Sinn Féin, wat die politieke vleuel van die Ierse Republikeinse Leër geword het. Griffith het gesê dat die Uniewette van Groot-Brittanje en Ierland (1800) onwettig was en dat daar dus 'n regering vir Groot-Brittanje en 'n ander vir Ierland moes wees. Die koning van Groot-Brittanje sou ook die koning van Ierland wees.

Hy is in 1918 tot die parlement verkies en was die hoof van die Ierse afvaardiging by die onderhandelinge in Londen wat die Anglo-Ierse Verdrag van 1921 opgelewer het. Die verdrag het tot die stigting van die Ierse Vrystaat gelei.

## Verwysings 
## Eksterne skakels
Microsoft PowerPoint

**Microsoft PowerPoint** is 'n rekenaarpakket wat ontwikkel is om grafiese aanbiedings te maak. Dit voorsien gereedskap aan die gebruiker om professionele aanbiedings te doen. Dit verskaf onder andere woordverwerking, beklemtoning, teken en grafiese vermoë en aanbiedingbestuursgereedskap. Powerpoint word besit deur Microsoft.

## Eksterne skakels 
* Amptelike webwerf vir PowerPoint vir Windows
* Amptelike webwerf vir PowerPoint vir Macintosh
2015 Aboe Dhabi Grand Prix

Die **2015 Formule Een Aboe Dhabi Grand Prix** het op 29 November 2015 op die Yas Marina-renbaan in Aboe Dhabi plaasgevind. Dit was die negentiende wedren van die kampioenskapseisoen en is deur Nico Rosberg in sy Mercedes gewen.

## Kwalifisering 
## Wedrenuitslag 
## Puntestand na die Grand Prix 
### Renjaers 
### Vervaardigers
Sekhukhune

**Sekhukhune**, ook gespel **Sikukuni** of **Sekoekoeni** (1814 – 13 Augustus 1882) was koning van die Marota. Sy ryk was geleë tussen die Limpopo- en Vaalrivier in die hedendaagse Suid-Afrikaanse provinsie Limpopo.

## Lewensloop 
Sekhukhune word na die dood van sy vader op 21 September 1861 koning van die Marota. Om sy ryk te versterk en te verdedig teen Europese kolonisering laat hy sy jong onderdane in blanke myne en op plase werk sodat hul salarisse gebruik kon word om gewere van die Portugese in Delagoabaai, en ook vee aan te koop.

In Mei 1876 verklaar president Thomas François Burgers van die Suid-Afrikaansche Republiek oorlog teen Sekhukhune. Sekhukhune verslaan die Transvaalse leër op 1 Augustus. 'n Volgende aanval van die *Lydenburgse Vrijwilligerskorps* word ook afgeweer. Op 16 Februarie 1877 teken die twee partye by Botshabêlô 'n vredesverdrag. Sy oorwinnings dra by tot die vertrek van Burgers en die Britse anneksasie van die Republiek in 1877.

Hoewel die Britte die Transvaalse oorlog teen Sekhukhune eers veroordeel het, het hulle na die anneksasie daarmee voortgegaan. In 1878 en 1879 word drie Britse aanvalle met sukses afgeweer totdat Sir Garnet Wolseley in November 1879 met 'n leër van Britte, Boere en 10&nbsp;000 Swazis vir Sekhukhune verslaan het. Op 2 Desember word die vlugtende Sekhukhune gevange geneem en op 9 Desember word hy in Pretoria se gevangenis opgesluit.

Op 3 Augustus 1881 word die Konvensie van Pretoria onderteken, waarin in artikel 23 beveel word dat Sekhukhune vrygelaat moes word. Omdat sy hoofstad afgebrand het, trek hy na 'n plek genaamd Manoge. Op 13 Augustus 1882 word Sekhukhune vermoor deur sy halfboer Mampuru, wat beweer het dat hy die regmatige koning was. Mampuru word die jaar daarop deur die Boere gevange geneem, tot moord veroordeel en in Pretoria opgehang.

## Eksterne skakels 
* South African History – King Sekhukhune
Atterbury Property Holdings

**Atterbury Property Holdings** (meer bekend as net **Atterbury** of **"Atterbury Property"**) is 'n eiendomsmaatskappy wat in 1994 deur Louis van der Watt en Francois van Niekerk in Pretoria gestig is. 

Die maatskappy se hooffokus is op die ontwikkeling van kleinhandelsentrums en handelsgeboue, maar residensiële eiendom word ook ontwikkel. Atterbury was die medestigter van Attfund ('n ongenoteerde plaaslike winkelsentrumfonds) in 2002, maar dit is aan Hyprop verkoop in 2011. In 2005 is Attacq gestig, waarvan sy belangrikste bates sy aandeelhouding in Attfund en ander ontwikkelings is. Attacq is in 2013 op die JSE genoteer. AttAfrica is in 2012 gestig, 'n fonds wat verskeie winkelsentrums dwarsoor Afrika ontwikkel het en besit.

## Verwysings
Sweetpak

duimnael|links|200px|Jong mans in sweetpakke
duimnael|150px|'n Dame in 'n sweetpak

'n **Sweetpak** is 'n stel sportklere bestaande uit 'n broek (*oefenbroek*) en 'n baadjie met 'n ritssluier. Hoewel dit gemaak is om in te oefen of om na 'n oefening te dra om die liggaam warm te hou, word sweetpakke ook dikwels gedra as vryetydskleding.

Meeste Suid-Afrikaanse skole stel sweetpakke in hul skoolkleure beskikbaar vir leerders wat ekstra-kurrikulêre sportaktiwiteite beoefen.

Deur hiphop-groepe soos Run-D.M.C. word (veral Adidas) sweetpakke ook geassosieer met hiphop-kultuur.

Sweetpakke word deurgaans van katoen, nylon, poliëster of mikrovesel gemaak. Kombinasies van materiale word ook dikwels gebruik. Baie vervaardigers kies materiale wat lig dra, groot beweeglikheid verleen en sweet absorbeer en/of afweer.
Wildekomkommer

Die **wildekomkommer** (*Cucumis Myriocarpus*) is 'n plantspesie wat deel is van die Cucurbitaceae-familie.

Die wetenskaplike gesag van die spesie behoort aan Naudin, soos gepubliseer in Annales des Sciences Naturelles; Botanique, Series 4 11: 22. 1859.

## Giftigheid 
Daar bestaan gevalle van vee-verliese wat verband hou met die eet van wildekomkommers. Die reuk van die plant maak dit onsmaaklik en die dood van diere as gevolg van die plant is nie algemeen nie. Die meeste probleme kom voor wanneer voer skaars is. Die plant is ook giftig vir die mens, en enkele gevalle van mense wat daarvan dood is, is al gerapporteer. 

duimnael|links|Wildekomkommer

## Verwysings 
## Eksterne skakels 
* 
*
Asiatiese Suid-Afrikaners

duimnael|250px|Verspreiding van Asiatiese Suid-Afrikaners in Suid-Afrika:
duimnael|250px|Bevolkingsdigtheid van Asiatiese Suid-Afrikaners in Suid-Afrika:
**Asiatiese Suid-Afrikaners** bevat die mense en volke van Asiatiese afkoms wat tans in Suid-Afrika woon. Dit verwys hoofsaaklik na **Asiatiese Indiërs** maar dit is moontlik dat die term ook na die groeiende **Chinese bevolking** of die klein **Iranse-gemeenskap** van Suid-Afrika verwys.

## Herkoms 
### Kaapkolonie 
Die Nederlanders wat nedersettings in die Kaap van Goeie Hoop gestig het, het slawe van Indië (hoofsaaklik van die Bengale) bekom. Dit is welbekend dat die Nederlanders 'n goeie verhouding met die Moslem-regeerders van Indië gehad het. Baie lede van hierdie slaafbevolking is later as Kleurlinge en Kaapse Maleiers geklassifiseer. Dis ook moontlik dat party van die blanke Afrikaners ook van Bengaalse afkoms is

### Kontrakarbeiders en passasier-Indiërs 
Die meerderheid van die Suid-Afrikaanse Indiërbevolking bevat die afstammelinge van kontrakarbeiders wat deur die Britte gekontrakteer was om op die suikerrietplantasies van Natal te werk. Dié kontrakarbeiders het hoofsaakelik van die Suidelike state van Indië (Madras, ens.) gekom.

Die res van die Suid-Afrikaanse Indiërbevolking is vrywillige entrepreneurs wat hoofsaaklik Moslems van die Indiese staat Gujarat (Memons en Surtis) was. Daar is ook minderhede van Moslem Oerdoe-sprekende entrepreneurs van Uttar Pradesh wat na Suid-Afrika geëmigreer het. Hulle, saam met die Kaapse Maleierbevolking het 'n belangrike rol in die vestiging van die Islam in Suid-Afrika gespeel.

## Diskriminasie 
In die ou Suid-Afrika is in verskeie opsigte teen Indiërs gediskrimineer.

Volgens die Groepsgebiedewet, is Indiërs na spesiale Indiërtownships verskuif waar hulle beweging beperk is. Hulle is onder andere toegang tot die hele Oranje-Vrystaat verbied.

Tydens die P. W. Botha-administrasie het Indiërs parlementêre verteenwoordiging in die driekamerparlement verkry.

### Huldige toestand 
Baie Indiërs het 'n belangrike rol in die stryd teen apartheid gespeel en beklee deesdae invloedryke poste in die regerende African National Congress-party. Amichand Rajbansi, die politikus wat die Indiërbevolking in die P. W. Botha-administrasie se driekamerparlement verteenwoordig het, het die Minority Front gestig. Maar na Rajbansi se afsterwe het sy party se ondersteuners vinnig gekwyn.

Alle Asiatiese Suid-Afrikaners kwalifiseer vir Swart Ekonomiese Bemagtiging, maar daar is nog steeds kommer dat hulle nie genoegsame voordeel daaruit trek nie.

## Verwysings
Gurdas Maan

**Gurdas Maan** (Pandjabi: ਗੁਰਦਾਸ ਮਾਨ) is 'n Pandjabi sanger, liedjieskrywer en akteur. Hy is bekend as een van die mees noemenswaardige sangers van die Pandjabi-taal. Hy is in die Indiese dorpie van Giddarbaha in die deelstaat van Pandjab gebore. In 1980 was sy liedjie "dil da maamla hai" 'n groot nasionale sukses. Hy het verskeie rolle in beroemde Pandjabi-talig rolprente soos "*Shaheed-e-Mohabbat Boota Singh*" gespeel.
Saadat Hasan Manto

**Saadat Hasan Manto** (/ mɑːn,-tɒ /; Oerdoe: سعادت حسن منٹو, uitspreek [sa'ādat 'hasan' Manto]; 11 Mei 1912 - 18 Januarie 1955) was 'n Pakistani skrywer, dramaturg en outeur wat as een van die grootste skrywers van kortverhale in die Suid-Asiatiese geskiedenis bekend is. Hy het 22 bundels van kortverhale, 1 roman, 5 reeks van radiotoneelstukke, 3 versamelings van opstelle en 2 versamelings van persoonlike sketse geskep. Sy beste kortverhale word gereeld deur party skrywers en kritici geprys. Party van sy werke is ook in 'n paar verskillende tale vertaal.

Manto is op drie keer vir onwelvoeglikheid beskuldig; drie maal voor 1947 in Brits-Indië, en drie maal na onafhanklikheid in 1947 in Pakistan, maar hy is nooit deur die regters aangekla nie.

## Biografie 
Manto is op 11 Mei 1912 in die Paproudi-dorpie van Samrala in die Ludhiana-distrik van die Britse Pandjab gebore. Sy vader, Ghulam Hasan Manto was van Kasjmiri afkoms. Nadat Saadat Hasan Manto gebore is, het sy gesin na die stad van Amritsar verhuis. Hy het sy primêre onderwys by sy huis ontvang en in 1921 het hy aan die *SAO middle school* bestudeer. Hy was glad nie suksesvol met sy skoolloopbaan nie omdat hy geen passie vir sy studies gehad het nie. Nadat hy sy matriek 3 keer gedruip het, het hy uiteindelik in 1931 sy matriek eksamens geslaag. Daarna het hy aan Hindu Sabha Kollege vir 'n FA bestudeer. Die gebeurtenis van die Jallianwala Bagh-bloedbad het sy gedagtes gepla. Die eerste verhaal wat deur hom geskryf is "*Tamasha*", is deur daardie gebeurtenis geïnspireerd. Nadat sy vader in 1932 oorlede is, het 'n groot aantal uitdagings hom gekonfronteer. In 1933 het Manto die beroemde skrywer Abdul Bari Alig ontmoet. Alig het hom aangemoed om sy ware talente te vind en om die werke van verskeie Russiese en Franse skrywers te bestudeer.

## Bibliografie 
* Atishparay (Stukke van Vuur) – 1936
* Chugad
* Manto Ke Afsanay (Verhale van Manto) – 1940
* Dhuan (Rook) – 1941
* Afsane Aur Dramay (Fiksie en Drama) – 1943
* Lazzat-e-Sang-1948 (Die smaak van Rots)
* Siyah Hashiye-1948 (Swart Grense)
* Badshahat Ka Khatimah (Die Einde van Heerskappy) – 1950
* Khali Botlein (Leë Bottels) – 1950
* Loud Speaker (Sketse)
* Ganjey Farishtey (Sketse)
* Manto ke Mazameen
* Nimrud Ki Khudai (Nimrod Die God) – 1950
* Thanda Gosht (Cold Meat) – 1950
* Yazid – 1951
* Pardey Ke Peechhey (Agter Die Gordyne) – 1953
* Sarak Ke Kinarey (Langs die pad) – 1953
* Baghair Unwan Ke (Sonder 'n titel) – 1954
* Baghair Ijazit (Sonder Toestemming) – 1955
* Burquey – 1955
* Phunduney (Tossels) – 1955
* Sarkandon Ke Peechhey (Agter die Riete) -1955
* Shaiytan (Satan) – 1955
* Shikari Auratein (Vroue van Prooi) – 1955
* Ratti, Masha, Tolah-1956
* Kaali Shalwar (Swartbroeke) – 1961
* Manto Ki Behtareen Kahanian (Manto se Beste Verhale) – 1963
* Tahira Se Tahir (Van Tahira tot Tahir) – 1971
## Verwysings
Fariduddin Ganjshakar

**Khwaja Fariduddin Masud Ganjshakar** (*Farīduddīn Masūd Ganjshakar*; Punjabi: , 1173–1266) of net **Baba Farid Ganjshakar**  (Punjabi, lett.: 'Tesourie van Suiker / Soetheid') was 'n bekende Soefi-prediker, mistieke digter en 'n heilige van die Tjisjti-geloof van Suid-Asië.

## Biografie 
Fariduddin Ganj is in die dorpie van Kothewal naby die stad van Multan gebore. Hy is ook as een van die eerste digters van die Punjabi-taal erken. Sy heilige persoonlikheid is deur beide die Hindoes en Moslems vereer. Hy is ook as een van die ses Sikh-*bhagats* erken. Sommige werke wat deur hom geskep is, is in die Goeroe Granth Sahib, een van die heilige boeke van Sikhisme, ingesluit. Sy wêreldberoemde heiligdom is in die Pandjab-provinsie van Pakistan geleë. Dit is in die jaar 1267 opgerig. Tydens die Islamitiese maand van *Muharram* is daar 'n paar spesiale feeste wat daar plaasvind. Die feeste is altyd 'n trekpleister vir toeriste en besoekers.
Gereformeerde kerk Waterkloofrand

Die **Gereformeerde kerk Waterkloofrand** is ’n gemeente van die Gereformeerde Kerke in Suid-Afrika in die ooste van Pretoria wat voorstede soos Brooklyn-Suid, Erasmuskloof, Nieuw-Muckleneuk, Sterrewag, Waterkloof en Waterkloofrif  insluit. Einde 2014 het die gemeente 297 belydende en 77 dooplidmate gehad, vergeleke met onderskeidelik 345 en 112 einde 2001. Einde 2015 het dit toegeneem tot 314 belydend en 85 doop.

## Stigting en kerkbou 
Waterkloofrand het op 16 Junie 1963 uit wyke van die Gereformeerde kerk Pretoria-Brooklyn ontstaan. Reeds in 1964 het die kerkraad die kerksaal van die NG gemeente Waterkloof (gestig in 1957) aangekoop. In 1968 besluit die gemeente om ’n kerkgebou op te rig waarvan die argitek David van der Walt, ’n lidmaat, sou wees. Die kerkraad het onder meer vereis dat die Woordbediening sowel as die sakramente ’n plek in die liturgiese ruimte moes vind met die Nagmaaltafel as middelpunt. Natuurlike en permanente materiaal moes gebruik word om onderhoud te beperk. Die gebou moes sober dog smaakvol wees en die mure hoog met vertikale lyne. Die orrel moes nie prominent voor in die kerk geplaas word nie. Bob Zylstra, ook ’n lidmaat, is as bouaannemer aangestel.

Ds. Jan-Louis Lee, voorheen van Brits, is op Saterdag 9 Augustus 2025 in die gemeente bevestig deur ds. Retief Gouws van Bergsig nadat sy voorganger, ds. Gerben Meijer,  die beroep na Die Kandelaar opgevoplg het.

## Predikante 
# Spoelstra, dr. Bouke, 1964 – 1970
# De Wet, Petrus Johannes, 1971 – 24 Maart 1985 (oorlede in die amp)
# Van der Walt, J.H.S., 1974 – 1980 (blykbaar uit die bediening)
# Hattingh, Christiaan, 1981 – 1987 (waarna eerste leraar van Rietvallei)
# Smit, dr. Cornelis Johannes, 1986 – 1995
# Breed, dr. Douw Gerbrand, 1995 – 2019
# Meijer, Gerben, 2020 – 2025
# Lee, Jan-Louis, 9 Augustus 2025 – hede

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.
Afkykontwerp

duimnael|'n Voorbeeld van afkykontwerp aan die hand van 'n Mercedes Benz Silberpfeil-renmotor. Die oorspronklike motor (1) word tydens 'n 14 uur lange proses geskandeer (2), wat 'n puntwolk van 98 miljoen punte lewer. Hierdie puntwolk word gereduseer (3) tot lyne met 'n afstand van twee sentimeter. Op die basis hiervan word 'n model in ongeveer 80 uur met 'n CAD-program gekonstrueer (4). Met die CAD-model kan die motor presies nagebou word (5).

**Afkykontwerp** (ook *truwaartse ontwerp* of *terugingenieuring*) is dié proses waartydens 'n produk ondersoek word om te sien wat dit doen en die interne werking daarvan te bepaal. Die kuberwoordeboek verklaar die term soos volg: *reverse engineer* [v] terugingenieur, teruggenieur, demonteer en rekonstrueer, ontrafel; reverse engineering [n] truwaartse ontwerp, terugingenieuring, teruggenieuring, omgekeerde ontwikkelingwerk, ontrafeling; dekompilering (bv. van programmatuur). Volgens Pharos se English-Afrikaans Woordeboek: "*reverse engineering* 1. omgekeerde ontwikkelingswerk, demontering en rekonstruering; 2. (in rekenaarwese) ontmanteling (van programkodes). Die proses behels meestal dat die produk uitmekaargehaal (gedemonteer) word om die komponente te bepaal en die werking daarvan te ontleed. Dit word soms gedoen om 'n mededingende produk te skep (rekonstruering).

'n Bekende voorbeeld is Compaq se eerste persoonlike rekenaar. Hulle kon nie IBM se BIOS-vlokkie kopieer sonder om hulself aan kopiereg-wetgewing skuldig te maak nie. Deur truwaartse ontwerp op 'n IBM-PC se BIOS-vlokkie toe te pas, kon hulle daarin slaag om 'n Compaq-rekenaar te bou wat soos 'n IBM-PC funksioneer. As gevolg hiervan kon dieselfde sagteware op die Compaq-PC loop. Die prys van die rekenaar was egter laer as dié van IBM PC. Hierdie metode is deur talle ander maatskappye toegepas, soveel so dat die meeste rekenaars deesdae gekloonde IBM-rekenaars is.

Afkykontwerp is 'n wettige manier van ontwikkeling, maar moet (dikwels) onder streng wetlike voorwaardes plaasvind. As voorbeeld, 'n ingenieur wat geen kennis van die oorspronklike produk het nie moet, aan die hand van die instruksies wat deur die party wat die truwaartse ontwerp toegepas het, die produk weer inmekaar sit.

Die lisensievoorwaardes van kommersiële sagteware verbied meestal die dekompilering, uitmekaarhaal of terugingenieuring daarvan.

## Verwysings
BIOS

links|duimnael|'n BIOS-vlokkie
**BIOS**, 'n akroniem vir *Basic Input/Output System*, is 'n biblioteek met 'n stel basisinstruksies vir die eerste kommunikasie tussen die hardeware en die bedryfstelsel. Tydens die opbring van 'n persoonlike rekenaar, wanneer die bedryfstelsel nog nie gelaai is nie, is dit ook die enige sagteware wat beskikbaar is.

As 'n rekenaar aangeskakel word, voer die BIOS 'n POST-roetine (*Power-On Self-Test*) uit. As alles reg lyk, dra die BIOS beheer na die selflaaisektor (*bootloader*) oor om die bedryfstelsel te laai. Die selflaaisektor kan gewoonlik op die eerste sektor van 'n aanwesige hardeskyf gevind word.
Aardeberaad

duimnael|Die Aardeberaad was 'n VN-konferensie

Die **Aardeberaad** was 'n groot internasionale beraad, ook bekend as die Rio-beraad, wat in 1992 in Rio de Janeiro, Brasilië, aangebied is. Tydens die beraad het wêreldleiers van die Verenigde Nasies maniere bespreek om die omgewing en die aarde se biodiversiteit te beskerm. Die beraad het van 13 tot 22 Junie 1992 geduur.

Die beraad is deur nagenoeg 50&nbsp;000 mense bygewoon. Die meeste lande se staatshoofde was persoonlik teenwoordig. Dit was die grootste en sigbaarste internasionale byeenkoms wat die wêreld tot op daai stadium gesien het.

Kenmerkend van die Aardeberaad was dat die Verenigde State van Amerika, een van die grootste sondebokke wat aardverwarming betref, geweier het om die produksie van kweekhuisgasse in te perk. Ten tweede het hulle geweier om 'n verdrag oor die bewaring van die aarde se biologiese diversiteit te onderteken.

'n Tweede Aardeberaad, die Rio+20-konferensie, is in 2012 gehou. Dit is van 13 tot 22 Junie 2012, weer in Rio de Janeiro, aangebied.

## Sien ook 
* Wêreldberaad oor volhoubare ontwikkeling

## Verwysings
Dhadi

duimnael|alt='n Dhadi Jatha|'n Dhadi Jatha (van vier dhadi's)

**Dhadi** (Pandjabi: ਢਾਡੀ, Dhādi) of **Dhadhi**, is iemand wat ballades met die gebruik van 'n *Dhadd* (slaginstrument) sing. Die *Sarangi* word ook gebruik omdat beide bekende volksinstrumente van Punjab is. Volgens Kahn Singh Nabha se Mahan Kosh-ensiklopedie is die definisie van *dhadhi* "Iemand wat ballades van krygers sing en wat die *Dhadd* bespeel". Dhadis is 'n afsonderlike groep van sangers wat in die tye van die Sikh-goeroes na vore gekom het.

'n Groep van Dhadi-sangers word 'n *Dhadi Jatha* genoem. Die Pandjabi-woord *Jatha* beteken eenvoudig "groep".

Lêer:Dhadd.jpg|'n Dhadd (slaginstrument)
Lêer:The Childrens Museum of Indianapolis - Sarangi.jpg|'n Sarangi (snaarinstrument)

## Verwysings
Aartsbiskop van Kantelberg

duimnael|Sarah Mullally, aartsbiskop van Kantelberg
duimnael|Justin Welby, die vorige aartsbiskop van Kantelberg

Die **Aartsbiskop van Kantelberg** (Engels: *archbishop of Canterbury*) is die religieuse hoof van die Kerk van Engeland en die simboliese hoof van Anglikaanse kerke oor die hele wêreld. Hy is die regstreekse opvolger van die eerste aartsbiskop, Augustinus van Kantelberg. Die aartsbiskop word deur die Britse monarg onder leiding van senior biskope, in samewerking met die eerste minister van die Verenigde Koninkryk, gekies.

Die amp, Aartsbiskop van Kantelberg, is in die jaar 597 ingevoer. In daardie jaar het St. Augustinus in Engeland, in die gebied genaamd Kent, gearriveer. Hy is deur die pous gestuur om die plaaslike bevolking tot die Christendom te bekeer. Toe hul koning (Æthelberht van Kent) 'n Christen word, het die mense hom en die Christendom aanvaar. Augustinus was die eerste biskop in die koninkryk van Kent en is later as aartsbiskop erken toe 'n tweede bisdom geskep is. Sedertdien is daar 'n aartsbiskop by Canterbury (Kantelberg) in Kent.

Die aartsbiskop van Kantelberg was aanvanklik ook die hoof van die Rooms-Katolieke Kerk in Engeland, maar in die 16de eeu het die Engelse Kerk van die Roomse Kerk weggebreek. Die nuwe kerk is die Kerk van Engeland genoem en die aartsbiskop is sedertdien die leier van die kerk.

Sarah Mullally dien sedert 25 Maart 2026 as die 106de aartsbiskop. Sy is die eerste vroulike aartsbiskop ooit.

## Verwysings 
## Eksterne skakels 
*  Amptelike webwerf
*
Aäron

**Aäron** (Hebreeus: אַהֲרֹן, *Ahärôn*, helder verlig of die verligte, Arabies: هارون, *Hārūn*; Grieks: Ἀαρών) is 'n persoon wat in die Bybel en die Koran beskryf word. Hy was die ouer broer van Moses. Volgens Eksodus 7: 7 was hy drie jaar ouer as Moses maar jonger as Mirjam, hulle suster. Aäron het sy broer Moses gehelp om die Israeliete uit Egipte te lei. In die Hebreeuse Bybel (Ou Testament) word hy in die boek van Sjemot/Eksodus beskryf.

Aäron is met Eliseba, die dogter van Amminadab en die suster van Nagson getroud (uit die stam Juda) en hulle het saam vier seuns gehad: Nadab, Abihu, Eleasar en Itamar (Eksodus 6: 22, Numeri 3: 2, 1: 7, 2: 3, 7: 12, 10: 14, Rut 4: 20, 1 Kronieke 2: 10-11).

## Moses se helper 
Toe Moses as leier geroep is het God belowe, dat Aäron vir hom ´n "mond" sou wees (Eksodus 4: 16, 30) en in Egipte het Aäron as Moses se profeet opgetree (Eksodus 7: 1, 4: 16-30). Aäron het namens Moses met die farao (die koning van Egipte) gepraat, om hom te oortuig om die Israeliete vry te laat. Volgens Sjemot/Eksodus 7,1 tot 3 (die 1983-vertaling):

Saam met Moses het Aäron die volk van Israel met die uittog uit Egipte (Ex 12: 31) en op die woestynreis gelei (Eksodus 16). Tydens die geveg teen Amalek het hy saam met Hur die hande van Moses ondersteun (Eksodus 17: 12). Hy het saam met Moses die berg Sinai opgeklim (Eksodus 19: 24) en later kom hy saam Moses, Nadab, Abihu en sewentig van die oudstes van Israel God aanskou (Eksodus 24: 1-11). Aäron en Hur is as Moses se plaasvervangers aangewys tydens Moses se verblyf op die berg vir veertig dae en veertig nagte (Eksodus 24: 14).

Aäron was die mindere van sy broer Moses. Hy het veral betekenis gehad weens sy priesterskap (Psalms 99: 6, 133: 2). Die priesterskap volgens die orde van Aaron is egter minder as volgens die orde van Melgisedek (Hebreërs 5: 1-6, Hebreërs 7).

## Aäron se staf 
duimnael|links|Aäron se graf
Aäron se staf is 'n paar keer gebruik om die farao te oorreed om die Israeliete te laat trek.

God het Moses en Aäron in Sjemot/Eksodus 7,9 beveel: "''“As die farao vir julle sê: ‘Doen bietjie 'n wonderteken,’ moet jy vir Aäron sê: Vat jou kierie en gooi dit voor die farao neer dat dit 'n groot slang word.”''" Hulle is toe na die farao en Aäron het sy staf op die grond neergegooi. Volgens die Bybel het Aäron se staf werklik 'n slang geword, wat al die slange wat die farao se towenaars gemaak het opgevreet het.

Aaron se staf is ook gebruik om die Nylrivier se water in bloed te verander. Hy het "*sy kierie opgelig en voor die oë van die farao en sy amptenare op die Nyl se water geslaan*" en "*al die water het in bloed verander. Die vis in die Nyl het gevrek en die Nyl se water het so gestink dat die Egiptenaars dit nie kon drink nie.* (Sjemot/Eksodus 7,20–21)

## Sien ook 
* Seën van Aäron
* Lys van persone in die Bybel

## Verwysings 
## Eksterne skakels 
*  
*
Koninklike Australiese Lugmag

Die **Koninklike Australiese Lugmag**, amptelik die **Royal Australian Air Force** (afgekort **RAAF**), gevorm in Maart 1921, is die luggevegstak van die Australiese Weermag. Dit hou die eer as die tweede oudste lugmag ter wêreld, wat as die *Australian Flying Corps* (AFC) gevorm is op 22 Oktober 1912. Die RAAF bied ondersteuning oor 'n spektrum van bedrywighede soos lugsuperioriteit, presisieslaankrag, intelligensie, toesig en verkenning, lugmobiliteit en humanitêre ondersteuning.

Die RAAF het aan meeste van die groot konflikte van die 20ste eeu deelgeneem. Gedurende die Tweede Wêreldoorlog het 'n aantal RAAF-bomwerpers, vegters, verkennings- en ander eskaders aanvanklik in Brittanje gedien, en/of die *Desert Air Force* geleë in Noord-Afrika en die Middellandse See, terwyl die meerderheid later hoofsaaklik ontplooi is in die Suidwes-Stille Oseaangebied. 

Duisende Australiërs het ook in ander Statebondslugmagte in Europa gedien. Teen die einde van die oorlog was 'n totaal van 216&nbsp;900 mans en vroue in diens van die RAAF, van wie 10&nbsp;562 tydens aksie gesneuwel het.

## Verwysings
Adam (dubbelsinnig)

**Adam** kan na een van die volgende verwys:

* Adam, die eerste mens op aarde.
* Adam, 'n Afrikaanse musiekgroep.
* Adam is ook die naam van verskeie ander mense, soos Adam Tas, Adam Small en Adam Smith.

## Sien ook 
* Adam Koksland, 'n voormalige Griekwarepubliek in die omgewing van Philippolis, wat tans deel van Suid-Afrika vorm.
* Opel Adam, 'n stadsmotortjie van die Duitse motorvervaardiger, Opel.
* Die skepping van Adam, 'n fresko deur Michelangelo op die plafon van die Sikstyne Kapel in die Vatikaanstad.
Eva (dubbelsinnig)

**Eva** kan na een van die volgende verwys:

* Eva, die eerste vrou op aarde.
* **EVA** is 'n afkorting vir die Europese Vryhandelsassosiasie.
* Eva is ook die naam van verskeie ander mense, soos Eva Perón, Eva Krotoa en Eva Braun.

## Sien ook 
* Mitochondriale Eva
Gereformeerde kerk Pretoria-Rooiwal

[duimnael|regs|160px|Ds. [Pieter du Plessis|P.G.W. du Plessis, die leraar van 1975 tot 1993. Dié foto is geneem toe hy op universiteit was.]]

Die **Gereformeerde kerk Pretoria-Rooiwal** is ’n gemeente van die Gereformeerde Kerk (GKSA) in die kleinhoewegebiede noord van Pretoria en suid van Hammanskraal. Die gebiede binne die gemeentegrense sluit Haakdoring, Haakdoringboom, Hammanskraal, die hoewes noord van Bon Accord en Onderstepoort in.

Die gemeente het in 1972 afgestig van die Gereformeerde kerk Wonderboompoort, wat in 1960 gestig is en wie se kerkgebou geleë is by Genl. Beyersstraat 256, Pretoria-Noord. Die nuwe gemeente het aanvanklik sy eredienste en byeenkomste in die saal van die Laerskool Uniefees op Rooiwal, noord van Pretoria, gehou. In 1977 het die gemeente 10 morg grond aangekoop waarop hulle ’n kerk wou oprig. Dié gebou is dan ook op 19 en 20 Februarie 1983 in gebruik geneem. Die kerkraad van die Gereformeerde kerk Piet Retief het die klok van die ontbinde Gereformeerde kerk Stegi (Bremersdorp, eSwatini, 1926–1965) aan Rooiwal geskenk. Vir dié klok het Ben Nel van Witbank ’n staalkonstruksie ontwerp en aan die kerk geskenk.

Pretoria-Rooiwal het sedert die begin van die 21ste eeu minder goed gevaar met betrekking tot die handhawing van sy lidmaattal: einde 2001 was hier 250 belydende en dooplidmate, maar einde 2014 net 131 belydende en 33 dooplidmate.

## Predikante 
# Lessing, Johannes Christiaan, 1973 – 1974 
# Du Plessis, Pieter Gert Wessel, 1975 – 1993 (aanvaar sy emeritaat)
# Snyman, Willem Marthinus, 1993 – 1996 
# Stavast, Hendrik Lammert, 1997 – 2001
# Bogaards, dr. Attie Hendrik, 2004 – 2019

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.

## Eksterne skakels 
*  Die gemeente se webtuiste . URL besoek op 19 Februarie 2016.
Gereformeerde kerk Port Elizabeth

links|300px|duimnael|Die Gereformeerde kerk Port Elizabeth.

duimnael|links|250px|Ds. en mev. W. Venter, die leraarspaar van 1950 tot 1952.

[duimnael|170px|regs|Dr. [Sarel Jacobus du Plessis, leraar van 1946 tot 1947.]] 

[duimnael|regs|170px|Ds. [Willie Venter|Willem Venter, leraar van 1950 tot 1952.]]

duimnael|regs|170px|Ds. Dirk Postma, leraar van 1988 tot 1996, sy vyfde gemeente.

Die **Gereformeerde kerk Port Elizabeth** is ’n gemeente van die Gereformeerde Kerk in die Oos-Kaapse hawestad Port Elizabeth (nou Gqeberha).

## Geskiedenis 
Port Elizabeth was eers ’n wyk van die Gereformeerde kerk Middelburg, Kaap, maar het op 21 Desember 1929 van dié gemeente afgestig. Van 1937 af het die gemeente ’n Duitse kerkie in die middedorp gehuur, wat 18 jaar gebruik is vir byeenkomste en eredienste. In 1958 het die gemeente die huidige kerkgebou in Adcockvale in gebruik geneem. Die argitek was Pieter van Rooyen, ’n lidmaat van die gemeente. 

Eers in 1973 kon die gemeente ’n orrel in gebruik neem. In 1978 het die ingebruikneming van ’n gemeentesentrum langs die kerkgebou aan die beurt gekom. In 1991 het die kerkraad as bouaannemer opgetree tydens die vergroting van die kerkgebou met twee vleuels.

## Lidmaattal 
Die jaartal by die onderstaande syfers dui op die jaar waarin dit in die Gereformeerde Kerk se Almanak verskyn het; nie op die jaar waarin die lidmate getel is nie.

## Predikante 
# Du Plooy, Jan Frederick, 1933 – 1936 (leraar van Oos-Londen)
# Kruger, Herculaas Frederik Venter, 1937 – 1942 (leraar van Oos-Londen)
# Du Plessis, dr. Sarel Jacobus, 1946 – 1947 
# Snyman, Nicolaas Tjaart, 1948 – 1949
# Venter, Willem, 1950 – 1952
# Venter, dr. Mechiêl, 1954 – 1958
# De Bruyn, Frans Roelof Petrus, 1958 – 1964 
# De Wet, Petrus Johannes, 1964 – 1971 
# Venter, Petrus Albertus, 1971 – 1981 
# Kruger, Jan Adriaan, 1981 – 1988 
# Postma, Dirk, 1988 – 1996
# Lion-Cachet, dr. Jan, 1996 – 2002
# Van Rooy, Henri Charles, 2002 – 2007
# Potgieter, Theunis Johannes, 2008 – 2022
# Steyn, Karel, 3 September 2022 – hede

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Venter, ds. A.A. (hoofred.) 1957. *Almanak van die Gereformeerde Kerk in Suid-Afrika vir die jaar 1958*. Potchefstroom: Administratiewe Buro.
*  Venter, ds. A.A. (hoofred.) 1958. *Almanak van die Gereformeerde Kerk in Suid-Afrika vir die jaar 1959*. Potchefstroom: Administratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.

## Sien ook 
* Gereformeerde kerk Uitenhage
* NG gemeente Port Elizabeth
Gereformeerde Skool Dirk Postma

[duimnael|regs|300px|Ds. [Hannes Noëth, skoolhoof tot einde Oktober 2017, en leerders op die laaste skooldag van 2015.]]

[duimnael|200px|regs|Die skool gebruik nou die klok wat eens behoort het aan die [Gereformeerde kerk Delportshoop, wat in 2015 ontbind het. Die skool het dit spesiaal vir dié doel op Delportshoop gaan haal.]]

Die **Gereformeerde Skool Dirk Postma** is ’n gekombineerde Afrikaansmedium-skool in Waverley, Pretoria.

Die skool het in 1989 begin as ’n laerskool. Dis genoem na ds. Dirk Postma, die grondlegger van die Gereformeerde Kerke in Suid-Afrika. In samewerking met ander skole is ‘n eie, gereformeerde leerplan ontwikkel. Daarna is die kleuterskool begin om as voedingsbron vir die laerskool te dien. Vandat die hoërskool in 1998 tot stand gekom het, was daar nog nie ‘n enkele matriekdruipeling nie.

Die skool het in 2013 ’n nuwe skoolgebou in gebruik geneem. Die laer- en hoërskool is van toe af geleë by Cunninghamlaan 1182, Waverley, naasaan die Gereformeerde kerk Die Kandelaar, en die kleuterskool by Dickensonlaan 1174, in dieselfde woonbuurt. Die laer- en hoërskool deel 'n perseel met die Gereformeerde kerk Die Kandelaar.

Die skool gebruik breedweg die leerplanraamwerk van die onderwysdepartement ten opsigte van temas en uitkomste, maar temas word aangevul met eie temas en inhoude word reformatories ingevul. Aan die einde van die skoolloopbaan skryf leerders die eksamen van die departement van onderwys en die skool reik ook ‘n Arso-serftifikaat uit, wat sertifiseer dat die leerder ‘n gereformeerde skoolloopbaan gevolg het.

Ds. Hannes Noëth was die skoolhoof tot einde Oktober 2017 toe hy 'n betrekking by die Soldariteit-beweging aanvaar het. Hy was terselfdertyd medeleraar  van die Gereformeerde kerk Totiusdal, binne wie se gemeentegrense die skool geleë is.

'n Nuutjie in 2016 was dat die Sentrum vir Taalontwikkeling in samewerking met die skool Chinese lesse vir beginners begin aanbied het. Die doel is om kinders en volwassenes basiese gespreksvaardighede in Chinees aan te leer. Die lesmateriaal word deur die Confucius-instituut verskaf en lesse word in samewerking met die Chinese Culture and International Education Exchange Centre uitgewerk.  

## Bron 
*  Die skool se webtuiste . URL besoek op 7 Desember 2015.

## Verwysings 
## Eksterne skakels 
*  Die laer- en hoërskool deel die Gereformeerde kerk Die Kandelaar se perseel. URL besoek op 7 Desember 2015.